OpenLLM-France/wikimedia huggingface dataset:
# Bigarren hizkuntza

Gizabanako baten bigarren hizkuntza hiztun horren lehen hizkuntza ez den hizkuntza bat da, hiztunak bizitzan geroago ikasi duena. Bigarren hizkuntza atzerritar hizkuntza izan daiteke, edo bere sorterrian ikasia (adibidez, bi hizkuntza ofizial dauden lurralde batean jaio delako). Hizkuntza batzuek, hizkuntza laguntzaile izenaz ezagunak, bigarren hizkuntza edo lingua franca izateko helburua dute.
George H. J. Weber suitzarrak 1997an munduko bigarren hizkuntza zabalduenak zein ziren ikertu zuen, 1986an Fischer Weltalmanachek egindako ikerketetan oinarriturik. Hona hemen Weltalmanachen eta Ethnologueren datuak:
| Tokia | Hizkuntza | Weltalmanach 1986 | Ethnologue.com |
| 1. | Frantsesa | 190 milioi | 50 milioi |
| 2. | Ingelesa | 150 milioi | >430 milioi |
| 3. | Errusiera | 125 milioi | 110 milioi |
| 4. | Portugesa | 28 milioi | 15 milioi |
| 5. | Arabiera | 21 milioi | 246 milioi |
| 6. | Mandarinera | 20 milioi | 178 milioi |
| 7. | Gaztelania | 20 milioi | 60 milioi |
| 8. | Alemana | 9 milioi | 28 milioi |
| 9. | Japoniera | 8 milioi | 1 milioi |

## Erreferentziak

* ↑ The World's Most Widely Spoken Languages
* ↑ The World's 10 most influential Languages

## Kanpo estekak

* Datuak: Q125421
# Bigarren Siriar Gerra

Bigarren Siriar Gerra K.a. 260 eta K.a. 253 bitartean gertatu zen gerra bat izan zen. Antigono II.a Gonatas eta Antioko II.a Theos, azken hau, Antioko I.a Soterren oinordekoa zena, aliatu eta Ptolomeo II.a eraso zuten, hau, bere aldetik, Pergamoko Eumenes I.a erakartzen saiatu zelarik. Gerra, egiptoar flotaren porrotarekin amaitu zen Koseko guduan, non, egiptoar faraoiak, Egeoko itsas nagusitasuna galdu zuen. Honen ondorioz, Egiptok, Asia Txikiko lurralde askoren kontrola galdu zuen, eta, zenbait estatu txiki, Seleuzidar Inperioaren eraginpean sartu ziren. Egiptok, Anatolia hegoaldeko hiriren batzuk kontrolatzen jarraitu zuen, eskualdean modu erabakiorrean eraginik izan gabe.

## Kanpo estekak

* Datuak: Q34103
# Bigarren Txina-Japonia Gerra

Bigarren Txina-Japonia Gerra (1937ko uztailaren 7a – 1945eko irailaren 9a) Txinako Errepublika eta Japoniar Inperioaren arteko gerra izan zen. 1937 eta 1941 artean, Txinak Hirugarren Reicharen (1938 arte) eta SESBen (1937–1940) eta AEBren laguntza ekonomikoa jaso zuen Japonia borrokatzeko. Japoniak Pearl Harbor eraso zuenean, gerrak Bigarren Mundu Gerraren Ozeano Bareko Frontearekin bat egin zuen. Bigarren Txina-Japonia Gerra XX. mendeko asiar gerrarik handiena izateaz gain, Mundu Gerraren Ozeano Bareko erorien %50a izan zuen.
Nahiz eta herrialde bien arteko tirabirak eta borrokak 1931n hasi, eskala handiko gerra 1937an hasi eta ez zuen bukatu 1945eko Japoniaren errendiziora arte. Guda zenbait hamarkadaz Txinak pairatu zuen japoniar politika inperialistak sortu zuen, kontinentea baliabideak lortzeko erabili zuena. Era berean txinatar nazionalismoak autodeterminazioa bultzatu zuen etsaia borrokatzeko. 1937 baino lehen, Txina eta Japoniak tokian-tokiko gerrateak besterik ez zituzten, "istiluak" zeritzonak, eta ez zuten erabateko gerra bilatu. 1931n, "Mukdengo istilua"ren ondorioz Japoniak Mantxuria inbaditu zuen. 1937an "Marco Polo zubiaren istilua"k, behin betiko, erabateko gerra sortu bazuen ere, Txinak ez zuen gerra de iure aldarrikatu 1941eko abendura arte.

## Izena

Txineraz gerrak Japoniarren aurkako Erresistentzia Gerra (抗日戰爭 edo 抗日战争), Zortzi Urteko Erresistentzia Gerra (八年抗戰 edo 八年抗战), Erresistentzia Gerra (抗戰 edo 抗战) eta Bigarren Txina-Japonia Gerra (第二次中日戰爭 edo 第二次中日战争) izenak ditu.
Japonieraz, berriz, Txina-Japonia Gerra (日中戰爭; Nitchū Sensō) izenaz ezagutzen badute ere, gerraren hasieran gobernuak Iparraldeko Txinako istilua ( 華北事變; Kahoku Jihen) eta, gero, Txinako istilua (支那事變; Shina Jihen) deitu zuen.

## Erreferentziak

* ↑ Taylor, Jay, The Generalissimo, p.645.
* ↑ Chung Wu Taipei "History of the Sino-Japanese war (1937-1945)" 1972 pp 535
* ↑ Jowett, Phillip, Rays of the Rising Sun, p.72.
* ↑ Clodfelter, Michael "Warfare and Armed Conflicts: A Statistical Reference", Vol. 2, pp. 956.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* ↑ Long-hsuen, Hsu; Chang, Ming-kai. (1972). History of the Sino-Japanese war (1937–1945). Chung Wu Publishers ASIN B00005W210.
* ↑ Bix, Herbert P.. (1992). «The Showa Emperor's 'Monologue' and the Problem of War Responsibility» Journal of Japanese Studies (18): 295–363. doi:10.2307/132824...

## Kanpo estekak

* Datuak: Q170314
* Multimedia: Second Sino-Japanese War / Q170314
# Cabo Verdeko bandera

Cabo Verdeko bandera :
| Erabilera | |
| Proportzioa | 3:5 |
| Erabakia | 1992 |
| Koloreak | Urdina Zuria Gorria Horia |
Cabo Verdeko bandera 1992ko irailaren 22an onartu zen. Hondo urdina eta ertz zuriko banda gorri batez osatzen da. Bandek honako proportzioa dute 6:1:1:1:3. Horretaz gain, banden gaineko 5 puntako 10 izarrek zirkulu bat osatzen dute: banderaren zabaleran 3/8 zentraturik dago.
Izarrek herrialdeko hamar uharte handienak adierazten dituzte; urdinak, ozeanoa eta zerua; banda zuri eta gorriak bakea eta esfortzua adierazi nahi dutek, herria eraikitzeko bidea. Izarrek osatzen duten zirkulua eta hndoko urdin ilunak, Europar Batasunaren banderaren antzekotasuna dute.

## Iraganeko banderak

* Cabo Verdeko bandera (1975-1992)
* Cabo Verdeko bandera (1992-gaur egun)

## Kanpo estekak

* Datuak: Q102944
* Multimedia: Flags of Cape Verde / Q102944
# Cabo Verde (Minas Gerais)

Cabo Verde Brasilgo udalerri bat da, Minas Gerais estatuan kokatua. 11.410 biztanle ditu 368,206 km²ko eremuan.

## Ikus, gainera

* Minas Gerais

## Kanpo estekak

* Datuak: Q22062741
* Multimedia: Cabo Verde (Minas Gerais) / Q22062741
# Cabo Verdeko historia

Cabo Verdeko historian hiru faktorek eragin dute: portugaldarrak iritsi aurretik ez zegoen inolako gizakirik; gizakien eraginez ekosistema gero eta hauskorrago bilakatu da denboraren poderioz; Ameriketatik Afrikako gainerako herrialdeak baino hurbilago dago. Hori guztia dela eta, desberdin samarra da horko historia gainontzeko Afrikaren aldean.
Esan bezala, Cabo Verden ez zegoen gizakirik portugaldarrak 1460an heldu zirenean. Portugalgo Inperioan barnan kokatu zituzten uharteak, eta Afrikako kostaldetik urrun samar egoteagatik, Cabo Verde urez hornitzeko geldigune inportante bilakatu zen Portugalgo marinelentzat. Gainera, azukre-kanabera landatu zen eta, geroago, esklabotza-merkataritzan paper garrantzitsua jokatu zuten uharteek.
Portugalgo Inperioko beste tokien aldean tratu hobexeagoa jaso arren, metropoliko diktadura erori zenean Cabo Verdek independentzia lortu zuen (1975), batik bat Cabo Verde eta Guinea-Bisauren Independentziarako Alderdi Afrikarraren (PAIGC) ahaleginei esker. Independentziaren ostean, alderdi hori Cabo Verde eta Ginea-Bissau herrialde berean batzea saiatu zen, baina Ginea-Bissaun, 1980an, estatu-kolpe batek asmo horiek bertan behera utzi zituen.
Cabo Verden, lehendabiziko hauteskunde demokratikoak 1991n egin ziren. Movimento para a Democracia alderdiak irabazi zituen. Bost urte geroago berriro irabazi arren, 2001ean eta 2006an PAICV (aurreko PAIGC) alderdiak irabazi zituen.

## Kanpo estekak

* Datuak: Q512094
* Multimedia: History of Cape Verde / Q512094
Afrikako herrialdeen historia :
Ipar Afrika Maroko • Aljeria • Tunisia • Libia • Egipto • Mauritania • Mali • Niger • Txad • Sudan • EritreaErdialdeko Afrika Senegal • Ginea • Sierra Leona • Liberia • Boli Kosta • Ghana • Burkina Faso • Nigeria • Kamerun • Afrika Erdiko Errepublika • Hego Sudan • Etiopia • SomaliaHegoaldeko Afrika Ekuatore Ginea • Gabon • Kongo • Kongoko Errepublika Demokratikoa • Uganda • Kenya • Ruanda • Burundi • Tanzania • Angola • Zambia • Malawi • Mozambike • Namibia • Botswana • Zimbabwe • Hegoafrika • Swazilandia • LesothoUharteak Madagaskar • Cabo Verde • Maurizio • Seychelleak • Komoreak
Oharra: Zerrenda honetan herrialde nagusien historia ageri da, beraz, baliteke herrialde burujabe guztiak ez agertzea. :
# Cabo de Cruz (Boiro)

Cabo de Cruz, Espainiako Galizia autonomia erkidegoko Boiro udalerriko Castro parrokian dagoen etxalde bat da, Coruñako probintzian. 2013ko erroldaren arabera 2.430 biztanle zituen.

## Kirola

* Club de Remo Cabo da Cruz: Arraun elkartea.
* Datuak: Q8254535
# Cabo da Rocako itsasargia

Cabo da Rocako itsasargia, portugesez: Farol do Cabo da Roca, Portugalgo Roca lurmuturran dagoen itsasargi bat da, Sintra udalerrian, Portugal kontinentalean, eta honenbestez Europan, mendebaldeena dagoen itsasargia da. 1772an funtzionamenduan jarria izan zen eta Portugalgo hirugarren itsasargi antzinakoena da.
* Datuak: Q5015743
* Multimedia: Cabo da Roca Lighthouse / Q5015743
# Cabo Verde urakan

Cabo Verde urakana Ozeano Atlantikoan latitude baxuetan sortzen den zikloi tropikal mota da. Mendebaldeko Afrikan, Cabo Verdeik gertu igarotzen diren uhin tropikaletatik abiatuz. Urakan-denboraldi bakoitzean bi Cabo Verde urakan egon ohi dira, normalki handienak eta indartsuenak, ozeanoan denbora eta espazio asko egoten direlako lur lehorrik ukitu gabe. Cabo Verde urakanek sortzen dituzten ekaitzak handiak izaten dira eta, askok, errekorrak ezartzen dituzte.
Cabo Verde urakan batzuk itsasoan zehar mugitzen dira, baina badira beste batzuk Karibe itsasoa edo Mexikoko golkoa ukitzen dutenak, eta Karibeko herrialdeak, Erdialdeko Amerika, Mexiko, Bermuda edo Ameriketako Estatu Batuak erasotzen dituzte. Bakar batzuk Kanadaraino iritsi izan dira.

## Ibilbideak

* Joan 1988
* Emily 2005
* Georges 1998
* Gloria 1985
* Igor 2010
* Gaston 2016

## Kanpo estekak

* Datuak: Q1141458
# Billar

    Artikulu hau Mahaian jokatzen den kirolari buruzkoa da; beste esanahietarako, ikus «Bilar (argipena)».
Billar mahai berezi batean, kolorezko zenbait bola jotzean datzan jokoa da.

## Motak

Nagusiki bi motako bilar jokoak daude, mahaiaren arabera. Mahai batzuetan zulorik ez da eta karanbolak egitea da koxka (bola batekin besteak jotzea), eta beste mota batzuetan mahaiek zuloak dituzte (normalean lau ertzetan eta banda zabal bietako erdialdean), eta joko hauetan bolak ordena jakin batean zuloetan sartu behar dira.
Mahaiek forma laukizuzena izan ohi dute, baina tamaina desberdinetakoak izan ohi dira. Arauzko bolak ere tamaina desberdinetakoak dira joko batetik bestera.

### Zulorik gabeko mahaiko jokoak

* Frantziar billar edo karanbolena.

### Mahai zulodunetan jokatzen diren bertsio profesionalak

* Snooker.
* Amerikar billar edo Pool.

### Billar mota ez ohikoak

* Espainiar billar
* Pool 51, Ingalaterrako billarra.
* Bumper pool, pinball modukoa.
* Italiar billar.
* Belgikar billar edo piramiderena.
* Indiar billar.

## Historia

Antzinako Grezian eta Egipton antzeko jokoak egin arren, XV. mendeko Europan hasi zen egungo jokoa. Izena frantsesezko bille hitzetik dator, "bola" esan nahi duena.
1825ean Erresuma Batuan lehen txapelketa ofiziala jokatu zuten eta 1835ean Gaspard-Gustave Coriolis matematikariak jokoari buruzko Théorie mathématique des effets du jeu de billard idatzi zuen.
2004ko Olinpiar Jokoarentzat olinpiar lizentzia lortu arren, ez da inoiz egutegian sartu izan.
Bolizko bolekin jokatzen zen antzina, baina 21. mendean zuntz sintetizkoko bolak erabiltzen dira.

## Erreferentziak

* ↑ Lur entziklopedietatik hartua.
* ↑ Everton, Clive. (1986). The History of Snooker and Billiards. Haywards Heath: Partridge Pr, 8–11 or. ISBN 1-85225-013-5..

## Kanpo estekak

* Datuak: Q3341285
* Multimedia: Billiards / Q3341285
# Bille August

Bille August (Brede, Danimarka, 1948ko azaroaren 9a -) daniar zinemagilea da.

## Biografia

Argazki-zuzendari gisa hasi zen zinemagintzan. 1978an zuzendu zuen lehen filma, eta telebistarako ere lanean aritu zen ondorengo urteetan. 1983koa du lehen film ezaguna, Zappa, besteak beste Londresko Zinema Jaialdiko film onenaren saria jaso zuena. 1987an, Pelle Erobreren filma egin zuen, Martin Andersenen eleberrian oinarritua, Cannesko Zinemaldian Urrezko Palma eta 1988ko Ingelesa ez den hizkuntza batean egindako film onenaren Oscar Saria irabazi zituena. 1992ko Den goda viljan filmarekin berriro jaso zuen Urrezko Palma.
Sari hauei esker, handiro egin ahal izan zuen —diruz eta antzezlez— Isabel Allenderen The House of the Spirits eleberriaren zinemarako egokitzapena. Era berean, Selma Lagerlöfen bi eleberritan oinarritua da 1996ko Jerusalem, XX. mendearen hasieran piztu den gehiegizko erlijiozaletasunetik ihesi Jerusalemera alde egin nahi duten maitaleen istorioa. 1997an, Smilla's Sense of Snow estreinatu zuen, eta urte berekoa da Les Misérables, Victor Hugoren izen bereko nobelan oinarritutako filma. Orduz geroztik, Return to Sender (2005), Goodbye Bafana (2007) eta The Passion of Marie (2012) egin ditu. 2011n, Bille Augustek iragarri zuen filmatze-estudio bat zabaldu zuela Hangzhoun (Txinan), film txinatarrak ekoizteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315062
* Multimedia: Bille August / Q315062
# Billano (argipena)

Billano terminoak hainbat adiera du:
* Billano edo Billao, uharte txiki bat Gorlizen.
* Billao edo Legorrarri lurmuturra, Gorlizen.
* Billano txakurra, Enkarterriko billanoa, txakur arraza. Eta inguruko berekoa, Enkarterriko billanukoa.
Izen gisa, ikus:
* Doilorra, fikziozko gaizkilea.
* Bilaua, Erdi Aroko laborari askea.
Ikus, halaber:
# Billar-mahai

Billar-mahaia mahai mota bat da non billar jokoa praktikatzen den. Aro modernoan, mahaiak oihalez estalitako azal leuna du kautxuzko kuxin bulkanizatuekin inguratuta, guztia solairutik altxatuta. Mahaiaren neurriei dagokionez, zabalean halako bi izan behar du luzean.

## Kanpo estekak

* Datuak: Q3500725
* Multimedia: Billiard tables / Q3500725
# Billazurrutz

Billazurrutz Aragoiko Erriberako Zarrakaztelu udalerriko herri hustu bat da, Euskal Herriko Nafarroa Garaia lurraldean kokatuta, Erdialdea eskualdean.
XVI. mendean jada despopulatu bezala agertzen zen. Bere lurrak Zarrakazteluko Udalara pasa ziren. Garai batean Mélida Villazuruc deitua izan zela uste da, eta hori bat etor liteke Zarrakaztelu udalerrian dokumentatutako herri hustu horrekin. Izan ere, zenbait iturrik (gutxiengoek) Mélida udalerrian kokatzen dute jenderik gabe egotea.
Bertako biztanleak encisatarrak ziren. Ez dakigu non dagoen.

## Oharrak

* ↑ /bìʎas̻urút͡s̻/ ahoskatua (laguntza) Azentua: kamutsa lehengo eta zorrotza laugarren silaban

## Erreferentziak

* ↑ Euskaltzaindia: Euskal Onomastikaren Datutegia.

## Ikus, gainera

* Zarrakaztelu
* Erdialdea

## Kanpo estekak

* Datuak: Q112116361
# Billancourt (Parisko metroa)

Billancourt Parisko metroaren geltokia da, Boulogne-Billancourt udalerrian kokatuta dagoena.

## Ikus, gainera

* Parisko metroa
* Parisko metroaren geltokiak
* 9. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q761518
* Multimedia: Billancourt (Paris Metro) / Q761518
# Billao

    Artikulu hau Bizkaiko uharteari buruzkoa da; beste esanahietarako, ikus «Billano (argipena)».
Billao Gorlizko uhartea da, Billao edo Legorrarri izeneko lurmuturraren aurrean kokatuta.

## Izena

Euskaraz Herensugea du ezizena, ur azpitik ur azalera datorren piztia erraldoiaren itxura omen daukalako.
Gaztelaniaz, berriz, Isla del Fraile (euskaraz: Fraidearen uhartea) ere izan du izena, txanotez estalitako fraide batzuen itxura duelako.

## Geografia

Uharte babesgabeak 1,8 ha besterik ez ditu. Apenas ez du landarerik, belarra baino ez. Billano lurmuturraren ingurumarian, Gorlizko itsasargia ez ezik, oraindik kanoi bat duen bunkerra ere badago.
Bilboaldeko LPPek “Fauna eta Flora Interes Handiko Lekua” izendatu zuen uhartea.

## Erreferentziak

* ↑ 199. araua - Euskal Herriko kostaldeko leku-izenak. Euskaltzaindia.
* ↑ Argia: Ihesi: Astondoko badiatik Ermua mendira
* ↑ Bizkaiko Foru Aldundia

## Kanpo estekak

* Datuak: Q3323338
# Calada

Calada Hepialidae familiako tximeleta genero bat da. Bere espezie tipoa Calada fuegensis da.

## Espezieak

| Espeziea | Irudia | Egoera |
| Calada fuegensis | | daturik gabe |
| Calada migueli | | daturik gabe |

## Kanpo estekak

* Datuak: Q5018321
* Espezieak: Calada
# Calaf

Calaf Kataluniako udalerria da, Anoia eskualdean eta Bartzelonako probintzian kokatua. 2009ko urtarrilaren 1eko erroldaren arabera 3.630 biztanle zituen. 9,22 km²-ko azalera du.

## Herri eta auzoak

* Calaf (Herriburua)
* La Pineda

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.438 | 1.520 | 1.533 | 1.765 | 1.675 | 2.200 | 2.528 | 2.822 | 3.231 | 3.207 | 2.975 | 3.630 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Calafko udalaren webgunea.
* Datuak: Q15940
* Multimedia: Calaf / Q15940
# Calafell

Calafell Kataluniako udalerria da, Baix Penedès eskualdean eta Tarragonako probintzian kokatua. 2009ko urtarrilaren 1eko erroldaren arabera 24.265 biztanle zituen. 20,38 km²-ko azalera du.

## Kokapena

Calafellen udalerri mugakideak honakoak dira, Cunit ekialdean, Castellet i la Gornal iparraldean, Bellvei ipar-mendebaldean, El Vendrell mendebaldean, eta Mediterraniar itsasoa hegoaldean.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.253 | 1.598 | 1.608 | 1.840 | 1.997 | 1.939 | 2.181 | 3.363 | 4.597 | 7.166 | 13.503 | 24.265 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Calafellgo udalaren webgunea.
* Datuak: Q983637
* Multimedia: Calafell / Q983637
# Calacirya

Calacirya, ("argiaren pasabidea" esan nahi duena quenyaz), Tolkienen legendariumeko fikziozko toki bat da, idazlearen hil ondorengo lana den Silmarillionen agertzen dena. Pelori mendiak zeharkatuz, itsasoraino iristen den haizpitarte bat da. Han dago Tirion, Túna gainean, Amaneko elfoen hiria dena. Valarrek egin zuten, Valinorreko Bi Zuhaitzen argia, Tirioneko elfoengana iris zedin, eta Pelori mendiak zeharkatzen dituen pasabide bakarra da. Valinorren Ezkutatzetik, etengabe zaindua dago.

## Kanpo estekak

* Datuak: Q509110
# Calacuccia

Calacuccia Frantziako administrazioaren menpeko Korsika Garaia departamentuko udalerri bat da, Korsika eskualdean kokatua.

## Erreferentziak

* INSEE

## Kanpo estekak

* Datuak: Q1060254
* Multimedia: Calacuccia / Q1060254
# Calafarina kobazuloa

Calafarina kobazuloa Pachino, Sirakusa probintzian dago, Marzamemi itsasoko herri txikiaren eta Portopalo di Capo Passero herriaren artean, uharteko hegoaldeko muturreko puntan. 100 metro baino gehiagoko luzera du eta 20 m inguruko altuera, eta uste da Mesolito geroztik bizi izan zela. Kobazuloaren garrantzia batez ere aurkikuntza arkeologikoek ematen dute. Paolo Orsi arkeologoak XX. mendearen hasieran hainbat aroren aztarnak aurkitu zuen, batez ere lehenengo Brontze Arokoa (facies castellucciana). Inguruan Corruggi eta Pero kobazuloak daude ere. Ezin da baztertu inoiz aurkitu ez diren inguruko beste barrunbe naturalik egotea. Hipotesi hau oinarrituta dago Calafarina kobazuloa dagoen kareharriaren karstiko eremuan. Tokia, mugatua izan arren, jabetza pribatukoa da. Duela gutxi, dekretu batek onartu du, behin betiko, Sirakusa Superintendentziako jabegoari pasatzea.

## Kanpo estekak

* Calafarina kobazuloa https://web.archive.org/web/20181225101637/http://www.hermes-sicily.com/itinerari/calafarina.htm
* Datuak: Q3776993
# Calabuch

Calabuch 1956ko Luis García Berlanga espainiar zinema zuzendariaren komedia film bat da. Edmund Gwenn, Valentina Cortese, Juan Calvo, Franco Fabrizi, Félix Fernández, Nicolás D. Perchicot, María Vico, José Isbert eta José Luis Ozores aktoreek antzeztu zuten.
Castelló probintziako Peñíscola udalerrian filmatu zen. Veneziako Zinemaldian Urrezko Lehoiaren izendapena jaso zuen.

## Argumentua

Oharra: Atal honek istorio osoa edo amaiera argitzen du.
Gerra Hotza bete-betean, Hamilton (Edmund Gwenn) irakasle jakintsuak energia nuklearraren onurak zituela sinistua zegoen, baina bere hanka sartzean jabetzeaz, bere sekretu guztiekin ihes egin eta jendearengandik ezkutatuko da. Mediterraneo kostaldeko Calabuch arrantzale herrian babes hartuko du, bertako herritarrei bizitzea bakarrik axola zaie, eta oraindik jada gizarte modernoan galduz doazen umorea eta adiskidetasun zentzuak bizirik mantentzen dituzte, eta hori irakasleak oso gogoko du.

## Aktoreak

* Edmund Gwenn: Jorge Serra Hamilton irakaslea
* Valentina Cortese: irakaslea
* Juan Calvo: Matías
* Franco Fabrizi: Langosta
* Félix Fernández: On Félix
* Nicolás D. Perchicot: Andrés
* Mario Berriatua: Juan
* Francisco Bernal: Crescencio
* María Vico: Teresa
* Isa Ferreiro: Carmen
* Manuel Guitián: On Leonardo
* Casimiro Hurtado: Antonio
* Pedro Beltrán: Fermín
* Manuel Alexandre: Vicente
* Lolo García: Felipe
* José Isbert: On Ramón
* José Luis Ozores: Cucherito
* Manuel Beringola: Alcalde (ez zen kredituetan agertu)
* Víctor Orallo: Vicente (ez zen kredituetan agertu)

## Kanpo estekak

* Calabuch filmaren eszena ikusgai. Youtube.com (Ingelesez)
* Calabuch filmaren IMDBko fitxa irakurgai (Ingelesez)
* Datuak: Q2933446
# Calaceite

Calaceite edo Calaceit Teruelgo udalerria da, Matarraña eskualdean dagoena. Hizkuntzari dagokionez Sartaldeko Zerrendaren barruan kokatuta dago.
2009ko urtarrilaren 1eko erroldaren arabera 1.131 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q954175
* Multimedia: Calaceite / Q954175
# Calafat

Calafat, Errumaniako hego-mendebaldeko hiri bat da, Danubio ibai bazterrean eta Bulgariako mugan.
2011n 17.336 biztanle zituen.

## Leku interesgarriak

* Vidin-Calafat zubia

## Kanpo estekak

* Udal webgunea (Errumanieraz)
* Datuak: Q652856
* Multimedia: Calafat / Q652856
# Calafindești

Calafindești Errumaniako udalerri bat da, Suceava konderrian. 2.699 biztanle ditu, 24 kilometro koadroko azaleran banatuta.

## Herriak

Udalerrian honako herriak daude:
Calafindești $^{(en)}$ Botoșanița Mare $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427463
* Multimedia: Calafindești commune, Suceava / Q16427463
# Brody Malone

John Brody Malone (2000ko urtarrilaren 7a) gimnasta artistiko estatubatuarra da. AEBetako gimnastika artistikoko talde nazionaleko kidea izan da 2020tik, eta AEBak ordezkatu ditu 2020ko eta 2024ko Olinpiar Jokoetan. 2024ko Udako Olinpiar Jokoetan brontzezko domina irabazi zuen taldeko kidea izan zen. Hiru aldiz da Estatu Batuetako txapeldun nazionala (2021, 2022 eta 2024). Barra horizontalean, 2021eko Munduko Txapelketako brontzezko domina eta 2022ko Munduko Txapelduna da. Hiru domina olinpiko eta Munduko Txapelketakoak ditu. Hamar aldiz NCAAko Txapeldun Nazionala ere bada.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Taldeka |
| Munduko Txapelketak ||||
| Urtea | Lekua | Domina | Proba |
| 2021 | Kitakyushu | 03 ! | Barra finkoa |
| 2022 | Liverpool | 01 ! | Barra finkoa |
# Brogaig

Brogaig, Eskoziako gaeleraz: Brògaig, Eskoziako Highland eskualdeko kostaldeko udalerri txiki bat da, Skye eta Lochalsh barrutian. Skye uhartearen iparraldean dago, Trotternish penintsulan, eta Staffin eta Stenscholl udalerrietatik hurbil.

## Kanpo estekak

* Datuak: Q2752375
* Multimedia: Brogaig / Q2752375
# Brogan (Oregon)

Brogan Ameriketako Estatu Batuetako erroldak esleitutako leku bat da. Malheur konderrian kokatuta dago, Oregon estatuan. 97 biztanle ditu, 2,86 kilometro koadroko azaleran banatuta.

## Ikus, gainera

* Malheur konderria

## Kanpo estekak

* Datuak: Q3461527
* Multimedia: Brogan, Oregon / Q3461527
# Brody

Brody (ukraineraz Броди, polonieraz Brody, errusieraz Броды, yiddish בּראָד, translit. Brod) Ukrainako herria da, Lviveko oblastean dagoena. Brodyko raionaren zentro administratiboa da. Styr ibaiaren goiko haranean dago, Lvivetik 87 kilometro ipar-ekialdera. 2008an 23.665 biztanle zituen.
Brodyn elkartzen dira Druzhba eta Odessa-Brody oliobideak.

## Herritar ezagunak

* Joseph Roth (1894-1939) austriar-hungariar idazlea

## Kanpo estekak

* (Ukraineraz) Brodyren webgunea
* Datuak: Q465104
* Multimedia: Brody / Q465104